
ქ. თბილისი
შპს „სეტის“ სახსრებით საქონლისა და მომსახურების შესყიდვების სპეციალური წესის დამტკიცების შესახებ

 მუხლი 1. „სახელმწიფო შესყიდვების შესახებ“ საქართველოს კანონის მე-3 მუხლის პირველი პუნქტის „ა.თ“ ქვეპუნქტის შესაბამისად დამტკიც​დეს თანდართული „შპს „სეტის“ სახსრებით საქონლისა და მომსახურების შესყიდვების სპე​ცია​ლური წესი“.

 მუხლი 2. დადგენილება ამოქმედდეს გამოქვეყნებისთანავე და ძა​ლა​შია 2 წლის განმავლობაში.

პრემიერ-მინისტრი  

ნ. გილაური

შპს „სეტის“ სახსრებით საქონლისა და მომსახურების შესყიდვების სპეციალური წესი


მუხლი 1. ზოგადი დებულებები

1. შპს „სეტის“ სახსრებით საქონლისა და მომსახურების შესყიდვების სპეციალური წესი (შემდგომში – წესი) შემუშავებულია „სახელმწიფო შეს​ყიდ​ვების შესახებ“ საქართველოს კანონის მე-3 მუხლის პირველი პუნქტის „ა.თ“ ქვეპუნქტის შესაბამისად და ადგენს შპს ,,სეტის“ სახსრებით საქონ​ლისა და მომსახურების შესყიდვების სპეციალურ წესს. ამ წესის მიზანია განსახორციელებელი მომსახურებისა და საქონლის შესყიდვების პროცე​დურების გამარტივება, კომპანიის მიზნების შეუფერხებლად განხორ​ციე​ლების უზრუნველყოფა.

2. წესის მიზანია, საწარმოს საქმიანობის სპეციფიკის გათვალის​წინე​ბით, შესყიდვების სპეციალური წესის დადგენა.

3. წესი არ მოქმედებს იმ შესყიდვებზე, რომლებზეც არ ვრცელდება „სა​ხელ​მწიფო შესყიდვების შესახებ“ საქართვე​ლოს კანონის მოთხოვ​ნები/მოქ​მედება.

4. შესყიდვის განხორციელებისას შეიძლება გამოყენებულ იქნეს მსოფ​ლიო ბანკის, გაერთიანებული ერების ორგანიზაციის, ევროპის რეკონს​ტრუქციისა და განვითარების ბანკის, აზიის განვითარების ბანკის, სხვა დო​ნორი (დამფინანსებელი) ორგანიზაციებისა და ქვეყნების მიერ გან​სა​ზღვ​რული შესყიდვის პროცედურები, თუ შესყიდვის განხორციე​ლე​ბასთან დაკავშირებული სამართალურთიერთობის მონაწილე არის რომე​ლი​მე ზემოაღნიშნული სუბიექტი. იმ შემთხვევაში, თუ სუბიექტები არ არიან შესყიდვის განხორციელებასთან დაკავშირებული სამართალურ​თიერთო​ბის მონაწილენი, მათი, აგრეთვე სხვა სუბიექტების შესყიდვის პროცედუ​რები შესაძლებელია გამოყენებულ იქნეს მხოლოდ საქართველოს მთავრო​ბის განკარგულების საფუძველზე.

5. საქონლისა და მომსახურების შესყიდვების შესახებ გადაწყვეტილება მიი​ღება ამ წესის შესაბამისად.


მუხლი 2. ტერმინთა განმარტება

ამ წესში გამოყენებულ ტერმინებს აქვს შემდეგი მნიშვნელობა:

ა) შესყიდვა – შპს „სეტის“ მიერ საქონლისა და მომსახურების შეს​ყიდვა;

ბ) შემსყიდველი ორგანიზაცია – შპს „სეტი“;

გ) შესყიდვის ობიექტი – შესასყიდი საქონელი ან/და მომსახურება;

 დ) შესყიდვის ერთგვაროვანი ობიექტი – იდენტური, ასევე არაიდენ​​ტუ​რი, მაგრამ მსგავსი კომპონენტების, ტექნიკური მაჩვენებლების (მახა​სია​თებ​ლის) ან/და ფუნქციების მქონე შესყიდვის ობიექტები. შესყიდვის ობი​ექ​​​ტების ერთგვაროვნება დგინდება „შესყიდვის ობიექტების იდენ​ტი​ფი​ცირებისა და ერთგვაროვნების დადგენის წესის დამტკიცების შე​სახებ“ სახელმწიფო შესყიდვების სააგენტოს თავმჯდომარის 2010 წლის 20 სექ​ტემ​ბ​რის №7 ბრძანებით;
ე) საქონელი – ნებისმიერი სახისა და აღწერილობის ქონება (გარდა უძ​რავი ქონებისა) როგორც მყარ, ისე თხევად ან აირად მდგომარეობაში, აგ​რეთ​ვე საქონლის მიწოდების თანმდევი მომსახურება, თუ ამ მომსახურების ღი​რებულება არ აღემატება საქონლის ღირებულებას;

ვ) მომსახურება – შესყიდვის ნებისმიერი ობიექტი, საქონლისა და სა​მუ​​შაოს გარდა;

ზ) პრეტენდენტი – შესყიდვის მონაწილე პირი, რომელიც წარადგენს პი​რო​ბათა გამოკითხვის წინადადებას;

თ) მიმწოდებელი – პირი, რომელმაც შპს „სეტთან“ დადო ხელშეკ​რუ​ლება შესყიდვის შესახებ;

ი) გადაუდებელი აუცილებლობა – ვითარება, რომელიც რეალურ საფრ​​​თხეს უქმნის შემსყიდველი ორგანიზაციის ფუნქციონირებას და რო​მელიც არ შეიძლებოდა ყოფილიყო წინასწარ განსაზღვრული ან/და რომ​ლის დადგომა არ არის გამოწვეული შემსყიდველი ორგანიზაციის ქმე​დე​ბით, ან რომელმაც შეიძლება მნიშვნელოვანი ზიანი მიაყენოს შემ​ს​ყი​დველი ორ​განიზაციის ქონებას;

კ) პირობათა გამოკითხვა – გამარტივებული საშუალება საქონლისა და მომსახურების შესყიდვებისათვის;

 ლ) კომისია – შპს „სეტის“ დირექტორის ბრძანებით შექმნილი კომი​სია, რომელიც იღებს ამ წესით გათვალისწინებულ გადაწყვეტილებებს.

მუხლი 3. შპს „სეტის“ უფლება-მოვალეობები

1. შპს „სეტი“ უფლებამოსილია:

ა) ამ წესის დაცვით შეარჩიოს მიმწოდებელი და დადოს მასთან შეს​ყიდვის შესახებ ხელშეკრულება (შემდგომში – ხელშეკრულება);

ბ) ამ წესის შესაბამისად მოახდინოს პრეტენდენტთა დისკვალი​ფიკა​ცია;
გ) ხელშეკრულების დადებამდე ნებისმიერ დროს შეაჩე​როს ან შეწყვი​ტოს შესყიდვის პროცედურა;

დ) განახორციელოს მიმწოდებლის მიერ ხელშეკრულების პირობების შეს​რულების კონტროლი და ზედამხედველობა; 

ე) შეაჩეროს ან შეწყვიტოს ხელშეკრულების მოქმედება საქართველოს კანონმდებლობით გათვალისწინებული შემთხვე​ვე​ბის არსებობისას.

2. შპს „სეტი“ ვალდებულია, განახორციელოს შესყიდვის პროცე​დუ​რები მის მიერ შესყიდვებისათვის გამოყოფილი თანხის ფარგლებში, ამ წე​სით დადგენილი პირობების დაცვით.


მუხლი 4. ინტერესთა კონფლიქტის თავიდან აცილების პირობები და წესები

1. ინტერესთა კონფლიქტის არსებობის შემთხვევაში, შესყიდვის განხორციელებასთან დაკავშირებული პირი (შპს „სეტის“ თანამშრომელი, კონ​სულტანტი, ექსპერტი და სხვ.) ვალდებულია წერილობითი უარი გა​ნაც​ხადოს შესყიდვის განხორციელებასთან დაკავშირებულ საქმიანობაში მო​ნაწილეობის თაობაზე. 

2. დაუშვებელია, რომ შპს „სეტმა“ შესყიდვის მომზადება, განხორ​ციე​ლება ან/და მასზე ზედამხედველობა დააკისროს პირს ან კონსულ​ტანტად (ექსპერტად) მოიწვიოს პირი, თუ იგი:

ა) ფიზიკური პირია და არის შესყიდვის მონაწილე რომელიმე იური​დიული პირის ხელმძღვანელის, თანამშრომლის ან უშუალო მონა​წილის ახლო ნათესავი;

ბ) ბოლო 3 წლის განმავლობაში მუშაობდა შესყიდვის მონაწილე რო​მელიმე იურიდიულ პირში;

გ) პირადი ან საქმიანი ინტერესით დაკავშირებულია ან ასეთი კავ​შირის დასამყარებლად მოლაპარაკებას აწარმოებს შესყიდვის მონაწილე იუ​რიდიულ ან ფიზიკურ პირთან.

3. დაუშვებელია, შესყიდვაში მონაწილეობა მიიღონ იურიდიულმა და ფი​ზიკურმა პირებმა, რომლებიც მონაწილეობდნენ შესყიდვის მოსამზა​დებელ სამუშაოებში.

4. ამ მუხლის მე-2 და მე-3 პუნქტების მოთხოვნები ვრცელდება აგ​რეთვე:

ა) ხელშეკრულების შესრულების კონტროლის განმახორციელებელი პირების მიმართ;

ბ) ერთ პირთან მოლაპარაკების საშუალებით შესყიდვის განხორციე​ლე​ბის შესახებ მოლაპარაკების მონაწილე პირების მიმართ.


მუხლი 5. შესყიდვების დაგეგმვა 

1. შპს „სეტი“ შესყიდვებს ახორციელებს წინასწარ განსაზღვრული წლი​ური გეგმის შესაბამისად, რომელსაც ამტკიცებს შპს „სეტის“ დირექ​ტორი.

2. შემსყიდველი ორგანიზაციის გადაწყვეტილებით, ერთი საბიუჯეტო (საფინანსო) წლის განმავლობაში შესყიდვის ერთგვაროვანი ობიექტების შეს​ყიდვა შესაძლებელია განხორციელდეს ეტაპობრივად.


მუხლი 6. შესყიდვის საშუალებები

1. შესყიდვა ხორციელდება პირობათა გამოკითხვის საშუალებით, თუ ამ მუხლით სხვა რამ არ არის გათვალისწინებული. 

2. შესყიდვა შეიძლება განხორციელდეს ერთ პირთან მოლაპარაკების საშუალებით, თუ:

 ა) შესასყიდი საქონლის ან მომსახურების სავარაუდო ღირებულება არ აღემატება 500 000 ლარს; 
ბ) საქონლის მიწოდება ან მომსახურების გაწევა მხოლოდ ერთი პირის ექსკლუზიური უფლებაა; 

გ) მიმწოდებლისაგან შესყიდული ობიექტის ხარისხის გაუარესების თა​ვი​დან აცილების ან/და მისი შემდგომი ექსპლუატაციის უზრუნველ​ყო​ფის მიზნით აუცილებელია შესყიდვა იმავე მიმწოდებლისაგან, გარდა იმ შემ​​თხვევებისა, როდესაც განსახორციელებელი შესყიდვის ობიექტის სავა​რა​უ​დო ღირებულება აღემატება თავდაპირველი მიწოდების ღირებუ​ლე​ბას; 

დ) ხორციელდება შესყიდული საქონლის ახალი, იმავე ან გაუმჯობე​სებული პარამეტრების მქონე საქონლით ჩანაცვლება.

3. პირობათა გამოკითხვის პროცედურებს ახორციელებს კომისია.

4. შემსყიდველი ორგანიზაციის გადაწყვეტილებით, შესაძლებელია საქონლისა და მომსახურების შესყიდვები ელექტრონული ტენდერისა და გამარტივებული ელექტრონული ტენდერის საშუალებებით, „სახელმწიფო შესყიდვების შესახებ“ საქართველოს კანონის შესაბამისად.


მუხლი 7. კომისიის შექმნისა და საქმიანობის წესი

1. პირობათა გამოკითხვას ატარებს კომისია, რომელსაც ბრძანებით ქმნის შპს „სეტის“ დირექტორი არანაკლებ 3 წევრის შემადგენლობით. 

2. კომისიის წევრებად ინიშნებიან შპს „სეტის“ თანამშრომლები.

3. კომისიას თავმჯდომარეობს შპს „სეტის“ ხელმძღვანელობაზე უფ​ლებამოსილების მქონე ან მის მიერ დანიშნული პირი.

4. კომისიის გადაწყვეტილების საფუძველზე კომისიაში ექსპერტებად და კონსულტანტებად შეიძლება მოწვეულ იქნენ შესაბამისი დარგის სპე​ცია​ლისტები. 

5. კომისია გადაწყვეტილებებს იღებს კომისიის წევრთა სიითი შემად​გენლობის უმრავლესობით. კომისიის წევრს, რომელიც არ ეთანხმება კომი​სიის გადაწყვეტილებას, უფლება აქვს, წერილობით წარადგინოს თავისი აზ​რი, რომელიც უნდა დაერთოს კომისიის გადაწყვეტილებას. ხმათა თა​ნაბ​რად განაწილების შემთხვევაში გადამწყვეტია კომისიის თავმჯდო​მა​რის ხმა. 

6. კომისიის სხდომის შესახებ დგება ოქმი, რომელსაც ხელს აწერენ სხდომაზე დამსწრე კომისიის წევრები და კომისიის თავმჯდომარე.


მუხლი 8. განცხადება პირობათა გამოკითხვის ჩატარების შესახებ

1. პირობათა გამოკითხვის ჩატარებისას კომისია შპს „სეტის“ სახელით პირობათა გამოკითხვის დოკუმენტაციას (შემდგომში – დოკუმენტაცია) უგზავნის მის მიერ შერჩეულ არანაკლებ სამ პირს. თუ ვერ მოხერხდა სამი პირის შერჩევა, ასეთ შემთხვევაში პირობათა გამოკითხვის შესახებ განცხა​დებას აქვეყნებს გაზეთ „24 საათში“ და/ან სხვა მასობრივი ინფორმაციის საშუალებებში.

2. პირობათა გამოკითხვის ჩატარების შესახებ განცხადებაში მითითე​ბული უნდა იყოს:

ა) შპს „სეტის“ რეკვიზიტები;

ბ) შესასყიდი საქონლისა და მომსახურების სახეობა, რაოდენობა, ხა​რისხი და სავარაუდო ღირებულება. იმ შემთხვევაში, თუ შესყიდვის ობი​ექტის (ნავთობპროდუქცია და სხვა მსგავსი საქონელი) ღირებულება თავი​სი სპეციფიკის გამო დამოკიდებულია საერთაშორისო სასაქონლო ბირჟაზე არ​სებულ ცვალებად ფასებზე, შესაძლებელია შესყიდვის ობიექტის სავა​რაუ​დო ღირებულების დადგენისას შპს ,,სეტმა“ გაითვალისწინოს კონკრე​ტულ საერთაშორისო სასაქონლო ბირჟაზე არსებული მაჩვენებელი. ასეთ შემთხვევაში შესყიდვის ობიექტის სავარაუდო ღირებულების დასადგენად გამოიყენება კანონქვემდებარე ნორმატიული აქტით გათვალისწინებული წესი, მიწოდების ადგილი და ფორმა, შესრულების ადგილი, აგრეთვე სხვა მონაცემები, რომელთა მითითებას შპს „სეტი“ საჭიროდ მიიჩნევს შესყიდ​ვის ობიექტის აღწერის მიზნით;

 გ) შესასყიდი საქონლის მიწოდებისა და მომსახურების გაწევის სასურ​ველი ან სავალდებულო ვადები;

 დ) პირობათა გამოკითხვის შესახებ წინადადებების წარდგენის ვადა, ად​გილი და ენა;

ე) საკვალიფიკაციო მონაცემების დამადასტურებელი დოკუმენტები, ასეთის მოთხოვნის შემთხვევაში;

ვ) დოკუმენტაციის გატანის წესი, ვადა და ადგილი.

3. პირობათა გამოკითხვის ჩატარების შესახებ განცხადებას ამტკიცებს კომისია.

4. კომისიას უფლება აქვს, შეცვალოს პირობათა გამოკითხვის ჩატარე​ბის შესახებ განცხადებაში მითითებული ინფორმაცია. ეს ცვლილებები უნდა გამოქვეყნდეს იმავე საინფორმაციო საშუალებებში, რომლებშიც გამოქ​ვეყნ​და განცხადება პირობათა გამოკითხვის ჩატარების შესახებ, ასევე მიეწო​დოთ ინფორმაცია წერილობითი სახით იმ პრეტენდენტებს, რომელ​თაც დაეგზავნათ, ან რომლებმაც გაიტანეს დოკუმენტაცია.

5. პირობათა გამოკითხვის ჩატარების შესახებ განცხადებაში შეტანილი ცვლილებები უნდა გამოქვეყნდეს გონივრულ ვადებში, შესყიდვის ობიექ​ტის სპეციფიკიდან გამომდინარე.


მუხლი 9. საკვალიფიკაციო მონაცემები

შესყიდვის მონაწილეობის მსურველთათვის საკვალიფიკაციო მონა​ცემების შესახებ მოთხოვნებს ყოველ კონკრეტულ შემთხვევაში განსაზღვ​რავს კომისია.


მუხლი 10. პირობათა გამოკითხვის დოკუმენტაცია

1. კომისია დოკუმენტაციას ამტკიცებს პირობათა გამოკითხვის ჩატა​რე​ბის შესახებ განცხადების გაგზავნამდე ან მის გამოქვეყნებამდე.

2. დოკუმენტაცია უნდა შეიცავდეს:

ა) განაცხადს პირობათა გამოკითხვის პროცედურაში მონაწილეო​ბისათვის;

ბ) ინფორმაციას ტექნიკური შესაბამისობის შესახებ (შესყიდვის ობიექ​ტის დასახელება, შესყიდვის ობიექტის აღწერილობა);

გ) ინფორმაციას ფასებისა და მიწოდების გრაფიკის შესახებ;

დ) პირობათა გამოკითხვის წინადადებას;

ე) შეფასების კრიტერიუმებს.


მუხლი 11. პრეტენდენტთა პირობათა გამოკითხვის წინადადების წარდგენისა და განხილვის წესი

1. პირობათა გამოკითხვის წინადადების (შემდგომში – წინადადება) წარდგენა შესაძლებელია დახურული კონვერტით. შეთავაზებული წინადა​დებების შერჩევა ხდება პრეტენდენტთა თანდასწრებით.

2. პრეტენდენტებს უფლება აქვთ, კონვერტების გახსნამდე ნებისმიერ დროს წერილობით გამოითხოვონ ან შეცვალონ წინადადება.

3. შესული წინადადებების შერჩევა ხდება იმავე დღეს, წინადადების მიღების დამთავრებისთანავე, ხოლო გამარჯვებული გამოვლინდება შერ​ჩე​ვის დასრულებიდან 2 დღის ვადაში. 

4. კომისია პრეტენდენტის დისკვალიფიკაციას ახდენს იმ შემთხვევაში, თუ: 
ა) პრეტენდენტის მიერ არ არის წარდგენილი ყველა საჭირო დოკუ​მენტი (თანმხლები დოკუმენტების ჩათვლით) ან/და ინფორმაცია, საჭი​როების შემთხვევაში – ნიმუში; 

ბ) შესყიდვის პროცედურების დროს ადგილი ექნება პრეტენდენტის არაკეთილსინდისიერ ქმედებას;

გ) შესყიდვის პროცედურების მონაწილე პირის მიერ წარდგენილი მო​ნა​ცემები ან/და მათი დამადასტურებელი დოკუმენტები ყალბი აღმოჩნ​დება. 

5. შემსყიდველი იტოვებს უფლებას, წარდგენილ დოკუმენტაციაში რა​ი​მე სახის ეჭვის გამოვლენის შემთხვევაში მოსთხოვოს პრეტენდენტს აღ​ნიშნული დოკუმენტის ხელახალი წარდგენა.

6. წინადადების შერჩევის დროს უნდა შემოწმდეს, არის თუ არა მასში დაშვებული მექანიკური შეცდომები. შეცდომების გამოვლენის შემთხვე​ვაში კომისიამ ამ წინადადების წარმდგენ პრეტენდენტს უნდა შესთავაზოს შეც​დომის გამოსწორება.

7. კომისია ვალდებულია ზეპირ ვაჭრობაზე მოიწვიოს ის პრეტენდენ​ტები, რომლებიც შერჩევის პროცედურების დასრულების შემდეგ დაიშვე​ბიან შეფასებაზე. ამასთან, ზეპირი ვაჭრობის დროს დასაშვებია მხოლოდ წი​ნა​დადებით წარდგენილი ფასის შეცვლა.

8. წინადადებები შეფასდება დოკუმენტაციაში მითითებული კრიტე​რიუ​მებისა და ამ კრიტერიუმების პრიორიტეტულობის გათვალისწინებით.

9. წინადადების შეფასებისას შეიძლება გამოყენებულ იქნეს შემდეგი კრიტერიუმები: 

ა) წინადადების ღირებულება;

ბ) საქონლის მიწოდებისა და მომსახურების გაწევის ვადები;

გ) საქონლისა და მომსახურების ხარისხობრივი პარამეტრები და ფუნქციონალური მახასიათებლები;

დ) ანგარიშსწორების ფორმები და პირობები.

10. შეფასებისას გამოყენებულ თითოეულ კრიტერიუმს უნდა გააჩნდეს ციფრობრივად გამოსახული ხვედრითი წონა ჯამურ შეფასებაში (პრიორი​ტე​ტულობის მაჩვენებელი), რომელიც უნდა გამოიხატოს კოეფიციენტის სახით, ამასთან, ყველა კრიტერიუმის პრიორიტეტულობის კოეფიციენ​ტების ჯამი უნდა უდრიდეს ერთ მთელს. მათ შორის ფასთა გამოკითხვის კოე​ფიციენტი გათვალისწინებული იქნება არანაკლებ 0.4-ით.
11. კომისიის თითოეული წევრი წერილობითი ფორმით აფასებს ყო​ველი პრეტენდენტის წინადადებას ცალ-ცალკე, ყოველი კრიტერიუმის მი​ხედვით, ათქულიანი სისტემით. თითოეული კრიტერიუმის მიხედვით პრე​ტენდენტისათვის მინიჭებული ქულა მრავლდება ამ კრიტერიუმის პრი​ორიტეტულობის კოეფიციენტზე, ხოლო მიღებული ნამრავლის და​ჯამებით გამოითვლება თითოეული პრეტენდენტის წინადადების ჯამური შეფასება. კომისიის წევრის მიერ ერთ-ერთი პრეტენდენტისათვის მინიჭე​ბუ​ლი ყველაზე მაღალი ჯამური შეფასება ჩაითვლება ამ პრეტენდენ​ტი​სათვის მიცემულ ერთ ხმად.

12. პრეტენდენტი გამარჯვებულად ჩაითვლება, თუ მას კომისიის წევრთა სიითი შემადგენლობის უმრავლესობის დასკვნით მიენიჭება უპი​რატესობა. ხმათა თანაბრად განაწილების შემთხვევაში გადამწყვეტია კო​მისიის თავმჯდომარის დასკვნა.

13. კომისიის გადაწყვეტილება პირობათა გამოკითხვის პროცედურაში გამარჯვებული პრეტენდენტის შესახებ ფორმდება კომისიის სხდომის ოქმით, რომელსაც თან ერთვის კომისიის წევრთა დასკვნები. ოქმში აგრეთ​ვე მოკლედ უნდა იყოს აღწერილი პრეტენდენტების მიერ წარდგენილი წინადადებები.


მუხლი 12. პირობათა გამოკითხვისას ზეპირი ვაჭრობის ჩატარების წესი და პირობები

1. ზეპირი ვაჭრობა გაიმართება შემსყიდველი ორგანიზაციის მიერ დოკუმენტაციაში მითითებულ ადგილზე.

2. შემსყიდველი ორგანიზაცია ვალდებულია შერჩევის პროცედურის დასრულებისთანავე დაადგინოს დოკუმენტაციაში მითითებულ დღეს ზე​პირი ვაჭრობის დაწყების კონკრეტული დრო და ამის შესახებ დაუყოვ​ნებლივ წერილობით აცნობოს შეფასებაზე დაშვებულ პრეტენდენტებს.

3. კომისია ვალდებულია ზეპირ ვაჭრობაზე მოიწვიოს ის პრეტენდენ​ტები, რომლებიც შერჩევის პროცედურების დასრულების შემდეგ დაიშ​ვებიან შეფასებაზე.

4. ზეპირ ვაჭრობაზე გამოუცხადებლობა ან/და ზეპირ ვაჭრობაში მონა​წილეობაზე უარი არ გამოიწვევს პრეტენდენტის დისკვალიფიკაციას.

5. ზეპირი ვაჭრობის გამართვის დროს კომისია წარუდგენს ზეპირი ვაჭრობის მონაწილე პრეტენდენტებს მათ მიერ წინადადებებით წარ​დგენილ ფასებს ან/და ერთეულის ფასებს (მათი არსებობის შემთხვევაში) (შემდგომში – ფასი). აღნიშნული ინფორმაციის მიღების შემდეგ თითოეულ მონაწილე პრეტენდენტს უფლება აქვს, სამჯერ მოახდინოს წინადადების ფასის ცვლა კლებადობის პრინციპის დაცვით.

6. ზეპირი ვაჭრობის მონაწილე პრეტენდენტების მიერ წინადადების ფასის ცვლა ხორციელდება რიგითობით. წინადადების ფასის ცვლას იწყებს შეფასებაზე დაშვებული უმაღლესი წინადადების ფასის მქონე და რიგი​თობის პრინციპით აგრძელებს ყოველი წინაზე უფრო დაბალი ფასის წარმდგენი.

7. ზეპირი ვაჭრობა დასრულებულად ითვლება ყოველი მონაწილის მიერ თავისი ფასის სამჯერ შეცვლის ან/და საბოლოო ფასის დაფიქსირების მომენტში. ზეპირი ვაჭრობის პროცედურა უნდა დასრულდეს მისი ჩატა​რების დღეს.

8. ზეპირი ვაჭრობის მსვლელობა, მათ შორის, თითოეული მონაწილე პრეტენდენტის წინადადების ფასი და ყოველ ჯერზე შეცვლილი დაფიქ​სირებული ფასი, უნდა აისახოს შესაბამის ოქმში, რომელსაც ხელს აწერენ კომისიის ყველა წევრი და მონაწილე პრეტენდენტები. ზეპირი ვაჭრობის მონაწილე პრეტენდენტების მიერ ოქმის ხელმოწერაზე უარის თქმა მიიჩნევა, როგორც უარი მის მიერ ზეპირ ვაჭრობაზე დაფიქსირებულ ყველა შეცვლილ ფასზე და ძალაში დარჩება მისი წინადადების პირვან​დელი ფასი.

9. ზეპირ ვაჭრობაზე საბოლოო ფასების დაფიქსირების შემდეგ შეფასე​ბა ხორციელდება ამ წესის შესაბამისად.


მუხლი 13. გამარჯვებულ პრეტენდენტთან ხელშეკრულების დადება

1. ამ წესის შესაბამისად გამარჯვებული პრეტენდენტის წინადადებით განსაზღვრული პირობების საფუძველზე გამარჯვებულ პრეტენდენტსა და შპს „სეტს“ შორის იდება ხელშეკრულება.

2. გამარჯვებული პრეტენდენტის დისკვალიფიკაციის ან მის მიერ ხელ​შეკრულების დადებაზე უარის თქმის შემთხვევაში კომისია მიმართავს პირობათა გამოკითხვის პროცედურის მონაწილე დანარჩენ პრეტენდენ​ტებს წინადადებათა ხელახალ განხილვაში მონაწილეობის თაობაზე. თუ არც ერთმა პრეტენდენტმა არ გამოთქვა თანხმობა წინადადებათა ხელახალ განხილვაში მონაწილეობის მიღებაზე, ტარდება ახალი პირობათა გამო​კითხვა. თუ წინადადებათა ხელახალ განხილვაში მონაწილეობაზე თანხ​მობა გამოთქვა ერთმა ან რამდენიმე პრეტენდენტმა, ხდება მათი წინა​დადებების ხელახალი განხილვა.


მუხლი 14. ჩაშლილი პირობათა გამოკითხვა

1. პირობათა გამოკითხვა ითვლება ჩაშლილად, თუ:

ა) დადგენილ ვადებში არ იქნა წარდგენილი არც ერთი პირის საკვა​ლიფიკაციო მონაცემები და/ან წინადადება;

ბ) არც ერთი პირის მიერ წარდგენილი საკვალიფიკაციო მონაცემები ან/და წინადადება არ შეესაბამება შპს „სეტის“ მოთხოვნებს;

გ) წარდგენილი წინადადების ფასებიდან არც ერთი არ შეესაბამება შპს „სეტის“ ფინანსურ შესაძლებლობებს.

2. ამ მუხლის პირველი პუნქტით გათვალისწინებულ შემთხვევებში, ამავე წესის მე-15 მუხლის თანახმად, ცხადდება ახალი პირობათა გა​მოკითხვა.


მუხლი 15. ახალი პირობათა გამოკითხვა

1. პირობათა გამოკითხვის ჩაშლილად გამოცხადების შემდეგ კომისიას შეაქვს საჭირო ცვლილებები ახალ დოკუმენტაციაში და ატარებს ახალ პირობათა გამოკითხვას.

2. ამ მუხლის პირველი პუნქტით გათვალისწინებულ შემთხვევაში შპს „სეტის“ დირექტორს უფლება აქვს შეცვალოს კომისიის შემადგენლობა.


მუხლი 16. ხელშეკრულების პირობები და მათი გადასინჯვის წესი 

1. ხელშეკრულება იდება მხოლოდ წერილობითი ფორმით, გარდა ამ მუხლის მე-4 პუნქტით გათვალისწინებული შემთხვევე​ბისა.

2. ხელშეკრულებაში შეტანილ უნდა იქნეს შემ​დე​გი აუცილებელი პი​რობები: 

ა) ხელშეკრულების მხარეების ზუსტი დასახელება და რეკვიზიტები;

ბ) ხელშეკრულების ობიექტის დასახელება, ტექნიკური პარამეტ​რე​ბი, ძირითადი მახასიათებლები და საიდენტიფიკაციო მონაცემები, რაო​დენო​ბა, ერთეულის და მთლიანი ღირებულება;

გ) ხელშეკრულების ჯამური ღირებულება (ფასდათმობების, გადა​სა​​ხა​დების, ტრანსპორტირების, დაზღვევისა და სხვა ფაქტორების გათ​ვა​ლის​წინებით);

დ) ხელშეკრულების შესრულების გარანტია, თუ ხელშეკრულების საერთო ღირებულება საქონლის ან მომსახურების შესყიდვის შემთხვევაში აღემატება 50 000 ლარს;

ე) საქონლის მიწოდების, მომსახურების გაწევის ვადები და ადგილი;

ვ) საქონლის, მომსახურების მიღება-ჩაბარების წესი;

ზ) ანგარიშსწორების ფორმა, გრაფიკი და ადგილი;

თ) ხელშეკრულების მოქმედების ვადა;

ი) დავების გადაწყვეტის წესი;

კ) ხელშეკრულების შესრულების ინსპექტირების პირობები.

3. სახელმწიფო შესყიდვის შესახებ კონკრეტული ხელშეკრულების მიმართ, კომისიის გადაწყვეტილებით შეიძლება დადგინდეს ამ მუხლის მე-2 პუნქტით დადგენილისაგან განსხვავებული აუცილებელი პირობები. 

 4. ხელშეკრულების დადება არ არის სავალდებულო:

ა) ინტერნეტით გამოწერის გზით ერთ პირთან მოლაპარაკების საშუა​ლებით განხორციელებული სახელმწიფო შესყიდვისას;

ბ) წარმომადგენლობით ხარჯებთან დაკავშირებული სახელმწიფო შეს​​ყიდვის განხორციელებისას;

გ) საქართველოს ნორმატიული აქტით დადგენილი გადასახდელების გადახდის გზით განხორციელებული სახელმწიფო შესყიდვისას. 


მუხლი 17. ანგარიშის წარდგენა

1. შპს ,,სეტი“ საქონლისა და მომსახურების შეს​ყიდ​ვების განხორციე​ლების შესახებ ანგარიშს ყოველწლიურად წარუდგენს სსიპ – სახელმწიფო შესყიდვების სააგენტოს არა უგვიანეს მომდევნო წლის 20 თებერვლისა.

2. ანგარიში წარდგენილ უნდა იქნეს ამ წესის დანართის შესაბა​მისად. 


მუხლი 18. ცვლილების შეტანის წესი

წესში ცვლილების შეტანა ხდება საქართველოს მთავრობის დადგენი​ლე​ბით.

დანართი

ანგარიში

შპს „სეტის“ მიერ _________​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ წელს

განხორციელებული შესყიდვების შესახებ

